
    ПРОФЕСИОНАЛНА ГИМНАЗИЯ ПО МЕХАНОЕЛЕКТРОТЕХНИКА

4400 гр. Пазарджик, бул. "Цар Освободител " № 105
e-mail: info-1302769@edu.mon.bg, www.pgmetpz.com
УТВЪРЖДАВАМ: п.п
Цонка Симеонова
Директор на ПГМЕТ, гр. Пазарджик

ПЛАН
ЗА РАБОТА НА УЧИЛИЩЕН КООРДИНАЦИОНЕН СЪВЕТ ЗА СПРАВЯНЕ С
 УЧИЛИЩНИЯ ТОРМОЗ И НАСИЛИЕТО МЕЖДУ УЧЕНИЦИТЕ 
В ПРОФЕСИОНАЛНА ГИМНАЗИЯ ПО МЕХАНОЕЛЕКТРОТЕХНИКА 

ГРАД  ПАЗАРДЖИК ЗА УЧЕБНАТА 2025/2026 ГОДИНА
І. ОСНОВНИ  ПОЛОЖЕНИЯ

В училище се създава училищен координационен съвет с ясни функции и делегирани отговорности, който да отговаря за планиране, проследяване и координиране на усилията за справяне с тормоза и насилието. Съветът се ръководи задължително от помощник-директор и включва учители и родители. 

Училищния координационен съвет е назначен със Заповед на директора и е в състав:    Председател: Васвие Мехмедова - ЗДУПД
Членове:   1. Даниела Степова – Училищен психолог

2. Сребрина Шотлекова – старши учител

                       3. Мария Баташка – учител

                  4. Милица Вълчева – родител

                  5. Кирил Лалин – ученик в 12д клас

Реален напредък в справянето с насилието и тормоза може да бъде постигнат само при прилагането на последователна и целенасочена политика, която се споделя и изпълнява от всички участници в училищната общност. 


Работещите в училището следва да прилагат подходи, насочени към превенцията на насилието, а също и да познават същността на явленията „насилие“ и „тормоз“ и предвидените отговорности и процедури за действие при възникнали ситуации на насилие и тормоз в училището. Важна и значима роля в този процес има Координационният съвет за противодействие на тормоза и насилието, на който се възлагат отговорности за планиране, проследяване и координиране на усилията на работещите в училището за справяне с насилието и тормоза. Целта е прилагане на цялостен институционален подход, насочен към предотвратяване на насилието и тормоза и създаване на по-сигурна среда в образователната институция. 
 II. Основни приоритети за учебната година 

1. Повишаване на чувствителността на училищната общност към темата за насилието и тормоза и целенасочена дейност за превенция на негативни прояви сред учениците.

2. Подобряване на професионалната компетентност на педагогическите специалисти, в т.ч. чрез квалификационна дейност, за работа с ученици с проблемно поведение 

3. Разработване на система за превенция, създаваща условия за превантивна работа с групата/класа и за включване на децата в образователни дейности - семинари, работилници и др. за запознаване с различните форми на насилие и тормоз и за възпитаване на уважение и толерантност към различията и към поведение нетърпимо към агресията и тормоза. 

4. Създаване на система за интервенция чрез разработване и разясняване на съществуващи правила и процедури във връзка с всяка една проява на насилие и тормоз, включително по отношение на идентифициране и сигнализиране;

5. Създаване на система за предоставяне на подкрепа за пострадалите и за въвлечените в ситуациите на насилие и тормоз.

III. Планирани дейности през учебната 2025/2026 година, организация и координация 
	Дейности
	Срок
	Отговорни лица/ координатори

	1. Актуализиране на Етичния кодекс на училищната общност в училището (при необходимост). 
	До 20 септември 2025 г.
	Председател на комисията по етика

	2.  Оценка на ситуацията. Анализ на проявите на училищен тормоз и наличните правила и решения за справяне с него – резултати, последствия, налични и липсващи правила. 
	До 15 октомври 2025 г. 

До 15 май 2025 г
	Класни ръководители

УКС

	3. Актуализиране на План за превенция и интервенция на насилието и тормоза 
	До 20 октомври 2025 г.
	УКС

	4. Запознаване с Механизма за противодействие на тормоза и насилието в училище на: 

· педагогическите специалисти и останалите служители в училището; 

· учениците и родителите. 
	Съгл. утвърден график
	УКС 

	5. Запознаване на ръководството на училището, педагогическите специалисти и непедагогическия персонал с анализа след извършената оценка и разработените училищни документи, касаещи правила и процедури за превенция и интервенция на насилието и тормоза
	Съгл. утвърден график
	УКС

	6. Оказване на подкрепа на класните ръководители при планиране и разглеждане на теми от глобалното, гражданското, здравното и интеркултурното образование в часа на класа.
	До 20 септември 2025 г.
	УКС

	7. Поставяне на видно място в училище на плакати (постери,флаери), които да популяризират националната телефонна линия за деца 116 111.
	До 15 септември 2025 г.
	УКС

	8. Провеждане на форма на вътрешноинституционална квалификационна дейност на тема: „Превенция на тормоза и насилието“
	Съгл. плана за квалификационната дейност за 2025 г.
	УКС

	9. Работна среща на тема  „Превенция на вейпинг и  употребата на наркотични вещества“.
	Януари 2025 г.
	Училищен психолог

	10. Училищни инициативи във   връзка с Международния ден на толерантността.
	16 ноември, 2025 г.
	УКС, 

класни ръководители

	11. Привличане и участие на родители в превенция на насилието и тормоза, както и в работата с ученици с емоционално-поведенчески проблеми. 
	Учебната 

2025/2026 година
	УКС, 

класни ръководители

	12. Прилагане на дейности за въздействие върху вътрешната мотивация на учениците за преодоляване на проблемното поведение и за справяне със затрудненията с приобщаването в образователния процес и в училищната среда, с участието в дейността на институцията и с поведенчески прояви. 
	Учебната 

2025/2026 година
	Класни ръководители, училищен психолог

	13. Взаимодействие и решаване на конфликти между ученици, учители, родители и училищно ръководство. 
	Учебната 

2025/2026 година
	Директор,

УКС, 

училищен психолог,

класни ръководители

	14. Водене на Дневник за вписване на ситуациите на тормоз и насилие.
	Учебната

2025/2026 година
	УКС


IV. Необходими връзки и взаимодействия 

Координационният съвет за противодействие на училищния тормоз взаимодейства с ръководния екип, с педагогическите специалисти в училището, с родители, при необходимост с отдел „Закрила на детето“ към Дирекция „Социално подпомагане“, гр. Пазарджик, РУО-Пазарджик, ДАЗД, МВР и други институции, органи по закрила на детето.

V. Очаквани резултати от дейността на съвета. Срокове, форма и отговорно лице за отчитане на дейността 


В резултат на дейността на координационния съвет за противодействие на тормоза и насилието се очаква да се повлияе на факторите, които са свързани със средата в самата институция и които биха могли да минимизират проявите на насилие и агресивни модели на поведение. С полагането на усилия за създаване на сигурна образователна среда и постигане на нулева толерантност към насилие и тормоз се очаква постигане на положителни резултати в следните аспекти: 

1. възпитаване у учениците на социални умения и нагласи, които не допускат насилие във взаимоотношенията; 

2. подобряване на физическата среда, която не съдържа предпоставка за изява на агресивното поведение и в същото време създава условия за формирането на групата/класа като общност; 
3. напредък в постигането на разбиране на последиците от насилието и тормоза и предприети ефективни мерки за подкрепа на учениците за справяне с неприемливото поведение, както и усвояване на добри поведенчески модели спрямо себе си и останалите в общността.

